Tarmo Kõuts

Tarmo Kõuts (sündinud 27. novembril 1953 Sandla külas Pihtla vallas Saaremaal) on Eesti meremees, mereväelane ja poliitik. 

Ta oli aastatel 1993–2000 Piirivalveameti peadirektor ja 2000–2006 Eesti kaitseväe juhataja. Seejärel oli ta XI Riigikogu liige.

 Haridus 
pisi|Tarmo Kõuts 2019. aastalFoto: Jaan Künnap
Kõuts on lõpetanud Tallinna Riikliku Merekooli ja Kaliningradi Tehnilise Instituudi. 

 Meremehena 
Aastatel 1973–1990 sõitis ta Eesti Merelaevanduse laevadel merd, pidades ameteid madrusest juhenduskaptenini. Aastatel 1990–1993 oli Tarmo Kõuts Tallinna Merekooli ülem ja Eesti Merehariduskeskuse rektor. 

 Teenistuskäik riigiametniku ja sõjaväelasena 
Tarmo Kõuts oli aastatel 1993–2000 Piirivalveameti peadirektor. 

 Kaitseväe juhatajana 
21. septembril 2000 sai Tarmo Kõutsist kaitseväe juhataja. President ülendas ta 2002. aastal viitseadmiraliks. Kõuts vabastati 14. novembril 2006 kaitseväe juhataja ametist seoses tema sooviga astuda Isamaa ja Res Publica Liitu ning kandideerida 2007. aasta Riigikogu valimistel.

Kõutsi teeneteks kaitseväe juhatajana on julgeolekuekspert ja riigikaitsekomisjoni liige Peeter Tali pidanud Eesti viimist NATO-sse, kaitseväe ohvitseride karjäärimudeli kujundamist ning ajateenistuse ja reservarmee säilitamist siseriiklikust ja väljaspoolsest survest hoolimata.

 Poliitiline karjäär 
Tema vabastamist Kaitseväe juhataja kohalt toetas Riigikogus 69 saadikut ja vastu oli üks (Jaak Allik). Ta kandideeris 2007. aasta Riigikogu valimistel Isamaa ja Res Publica Liidu nimekirjas ning pääses Riigikokku. 

Kõuts valiti 1. novembril 2007. aastal Isamaa ja Res Publica Liidu Saaremaa piirkonna juhatuse esimeheks. 

Ta on olnud aastatel 2001–2004 Eesti Olümpiakomitee täitevkomitee liige, 2001–2002 Eesti Sõudeliidu president ja 2002–2012 Eesti Laskurliidu president. 

2007–2011 oli Kõuts Riigikogu liige ja 2011–2021 OÜ Maritime Security Consulting juhatuse liige. 

Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 288 häält ning ei osutunud valituks.

 Tunnustus 
Eesti teenetemärgid106px  Riigivapi II klassi teenetemärk  2. veebruar 2005106px  Kotkaristi II klassi teenetemärk  9. veebruar 1998106px  Kaitseliidu Valgeristi I klassi teenetemärk  2006106px  Kaitseliidu Valgeristi III klass 106px  Kaitseministeeriumi teeneterist 106px  Kaitseväe teenetemärk (kaitsealaste teenete eest)  23. veebruar 1998106px  Mälestusmedal "10 aastat taastatud kaitseväge"106px  Mälestusrist "Löögirühm Admiral Pitka" 106px  Piirivalve I klassi teeneterist  27. oktoober 1997106px  Päästeameti Kuldrist106px  Politsei teeneteristi II klass  2006106px  "10 aastat taastatud piirivalvet" I klass 106px  Naiskodukaitse Liiliaristi Teenetemärgi IV klass106px  Eesti Reservohvitseride Kogu kuldrist 6. mai 2004106px  Jüriöö Suurtäht 2007Välismaised teenetemärgid106px  Soome Lõvi Rüütelkonna suurrist  2006 (Soome)106px  Viestursi I klassi orden  2005 (Läti)106px  Suurvürst Gediminase ordeni komandöri suurrist  30. september 2004 (Leedu)106px  Itaalia Vabariigi Teeneteordeni suurrist  20. aprill 2004 (Itaalia)106px  Portugali Vabariigi Prints Dom Henrique ordeni suurrist  29. mai 2003 (Portugal)106px  Marylandi osariigi teenetemärk  (Ameerika ühendriigid)106px  Leedu kaitseväe teenetemedal  (Leedu)106px  Läti Relvajõudude aumärk "Teenete eest" I klass  (Läti)106px  Läti Piirivalve Teeneteristi II klass  (Läti)106px  Läti Piirivalveameti aastapäeva märk "80 aastat piirivalvet"  (Läti)106px  Soome Piirivalve Teenetemedal  (Soome)106px  Ülemaailmse sõjaväespordiliidu Suurohvitsei teeneteorden  (rahvusvaheline)106px  Balti Assamblee medal  5. detsember 2018 (rahvusvaheline)[https://web.archive.org/web/20250709132233/https://www.baltasam.org/ba-medal/people Balti Assamblee medal

Rinnamärgid 100px  Piirikotkas  23. veebruar 1994106px  Piirivalve rinnamärk "Mõõk ja Ilves"  29. detsember 1993106px  Kaitseliidu Tallinna maleva teenetemärk

Auastmed
 Aasta Kuupäev Õlak Auaste 1993  20px mereväekapten 1998 19. juuni 20px kontradmiral 2002 20. veebruar 20px viitseadmiral

Isiklikku
Tarmo Kõuts on abielus ning tal on täiskasvanud poeg. 

 Viited 

 Välislingid   	 
Kõuts lahkub kaitseväe juhataja kohalt EPL, 24. august 2006
 Merilin Kruuse. Kõuts hakkab piraatide kohta raportit koostama EPL, 19. november 2008
 Toivo Tänavsuu. Admiral Kõuts nuhtles musti piraate juba 20 aastat tagasi Eesti Ekspress, 4. detsember 2008


Kategooria:Eesti kaitseväe juhatajad
Kategooria:Eesti piirivalvurid
Kategooria:Eesti kontradmiralid
Kategooria:XI Riigikogu liikmed
Kategooria:Riigivapi II klassi teenetemärgi kavalerid
Kategooria:Kotkaristi II klassi teenetemärgi kavalerid
Kategooria:Kaitseväe teenetemärgi kavalerid
Kategooria:Sündinud 1953